Századvég: Az LMP nem kér Gyurcsány halálos ölelésébõl?
Sajtóhírek szerint az újbudai LMP önállóan készül az önkormányzati választásokra, vagyis jelen állás szerint e kerületben kimaradnának a nagy fõvárosi összefogás-komédiából. A szebb napokat is látott zöld párt újbudai vezetõje, Kreitler-Sas Máté a tervezett döntést azzal indokolta, hogy a baloldali ellenzék csupán pozícióharcot folytat, az LMP számára pedig rendkívül kedvezõtlen együttmûködési paktum született a kerületben. Kérdésként merül fel, hogy mennyiben tekinthetõ racionális elképzelésnek az önálló indulás terve, illetve megfelelõ út-e ez az ökopártnak a talpon maradásra? – teszi fel a kérdést Erdõs Gergely, a Századvég elemzõje.
A 2018-as országgyûlési választások óta az LMP történetének legnagyobb válságát éli: a párt elveszítette a két húzónevét, Szél Bernadettet és Hadházy Ákost, elmérgesedõ belsõ küzdelmek indultak, amelyek etikai és fegyelmi eljárásokban csúcsosodtak ki, majd az európai parlamenti választásokon egyetlen mandátumot sem tudtak szerezni.

Mindezzel párhuzamosan Gyurcsány Ferenc és a Demokratikus Koalíció minden korábbinál gyorsabb ütemben kezdte el kiszorítani a többi ellenzéki erõt azzal az egyértelmû céllal, hogy a baloldal kizárólagos erejévé váljon, elszippantva az összeomlás szélén álló formációk támogatóit. A volt miniszterelnök politikai eszköztára változatos: nem riad vissza korábbi szövetségesei elárulásától (elég például Karácsony Gergely esetére gondolni), valamint nem áll távol tõle az sem, hogy olyan „együttmûködési” paktumokat erõltessen ellenzéki vetélytársaira, amelyek kizárólag számára elõnyösek, és távol tartják a többi baloldali erõ jelöltjeit az ellenzék számára kedvezõ körzetekben való indulástól.

Az újbudai LMP vezetése vélhetõen ráébredt arra, hogy Gyurcsány Ferenc sajátos politikai aknamunkát végez az ellenzéki oldalon: eleinte az összefogás szükségességét hangoztatva együttmûködést színlel, majd kivárva a megfelelõ pillanatot, könyörtelenül lecsap a gyengélkedõ balliberális pártokra, megkaparintva az ezekrõl leszakadó szavazókat.

Ennek fényében világosan látható, hogy a Gyurcsány Ferenccel kötött megállapodások az abban részt vevõ politikai erõk önfelszámolására kötött egyezségeknek tekinthetõk, hiszen a volt miniszterelnök célja valójában nem a rivális ellenzéki erõk, hanem azok szavazói bizalmának az elnyerése.Összegezve azt mondhatjuk, hogy az LMP politikai immunrendszere szólalt meg a fenti nyilatkozat formájában, kérdés, hogy a zöld pártban maradt-e még elegendõ erõ és akarat, hogy kitérjen a volt miniszterelnök halálos ölelése elõl.

Szerzõ: dr. Erdõs Gergely, a Századvég Alapítvány belpolitikai elemzõje
LMP Gyurcsány Ferenc Századvég